rejauldu/bengali-wikipedia huggingface dataset:
থাম্ব|সেবুসেবু (অফিসিয়ালিভাবে সেবুর শহর ) যা দক্ষিণের কুইন সিটি হিসাবেও পরিচিত, এটি ফিলিপাইনের সেন্ট্রাল ভায়াসিয়াস অঞ্চলের সেবু দ্বীপপুঞ্জের একটি প্রথম শ্রেণির উচ্চ নগরায়িত শহর। ২০১৫ সালের আদমশুমারি অনুসারে এর জনসংখ্যা ৯২২,৬১১ জন, এটি এদেশের পঞ্চম-সর্বাধিক জনবহুল শহর এবং ভিশায় সর্বাধিক জনবহুল হয়ে উঠেছে।   জনসংখ্যা  ২০০৭ সালের তথ্য অনুযায় সেবু শহরের জনসংখ্যা ৯৯,৭৬২ জনে পৌঁছেছিল এবং ২০১০ সালের আদমশুমারিতে নগরীর জনসংখ্যা বেড়েছে ১৬১,১৫১ জনেরও বেশি।  সাম্প্রতিক জাতিগত আদমশুমারির তথ্য (২০১০ সালের আদমশুমারির উপর ভিত্তি করে) অনুযায়ী শহরের বিশাল জনগোষ্ঠীর অধিকাংশই সেবুয়ানো ভাষায় কথা বলে।   ধর্ম  রোমান ক্যাথলিক ধর্মের আকারে খ্রিস্টধর্ম হল জনগোষ্ঠীর প্রায় ৮০% সেবুর প্রধান ধর্ম। বাকী অংশীদারদের বিভিন্ন প্রোটেস্ট্যান্ট বিশ্বাস যেমন ব্যাপটিস্ট, মেথোডিস্টস, অ-বর্ণবাদী, ইগলেসিয়া নি ক্রিস্টো, যিশু খ্রিস্টের ল্যাটার ডে সায়েন্টস (মরমন), যিহোবার সাক্ষিরা, সপ্তম দিনের অ্যাডভেন্টিস্ট এবং অন্যান্য খ্রিস্টান দলগুলির সাথে ভাগ করা হয়েছে। অন্যান্য ধর্মের মধ্যে রয়েছে ইসলাম, হিন্দু ও বৌদ্ধধর্ম।  শহরের মধ্যে রয়েছে সেবু তাওইস্ট মন্দির, বেভারলি পাহাড়ে অবস্থিত একটি তাওবাদী মন্দির।   ক্রীড়া  সেবু স্কুলস অ্যাথলেটিক ফাউন্ডেশন, ইনক সেবু শহর ভিত্তিক প্রতিষ্ঠান। এর সদস্য বিদ্যালয়গুলি সেবু মহানগর অঞ্চলের মধ্যে অবস্থিত। এটি প্রায়শই মেট্রো ম্যানিলার বাইরে শক্তিশালী কলেজিয়েট লীগ হিসাবে বিবেচিত হয়।   অবকাঠামো  ম্যাকটান – সেবু আন্তর্জাতিক বিমানবন্দর লাপু-লাপু সিটিতে অবস্থিত, এটি দেশের দ্বিতীয় ব্যস্ততম বিমানবন্দর। এ বিমানবন্দর থেকে  সকল আভ্যন্তরীন গন্তব্য এবং রাশিয়ার চার্টার ফ্লাইট সহ হংকং, মালয়েশিয়া, সিঙ্গাপুর, জাপান, চীন, তাইওয়ান, দুবাই এবং দক্ষিণ কোরিয়ায় সরাসরি আন্তর্জাতিক বিমান উড্ডয়ন করে। অনেক আন্তর্জাতিক এবং কার্গো এয়ারলাইনস সেবুতে বিমান পরিচালনা করে। রাজধানীর নিনয় অ্যাকুইনো আন্তর্জাতিক বিমানবন্দর হয়ে ভাষা বিমানও রয়েছে যা এই শহরটিকে বিশ্বের অন্যান্য গন্তব্যের সাথে সহজেই সংযুক্ত করেছে।   শিক্ষা  সেবুতে দশটি বড় বড় বিশ্ববিদ্যালয় রয়েছে যেগুলোর প্রত্যেকটির শহর জুড়ে কয়েকটি কলেজ শাখা এবং বিভিন্ন কোর্সে বিশেষত এক ডজনেরও বেশি স্কুল রয়েছে। এই স্কুলগুলির মধ্যে সান কার্লোস বিশ্ববিদ্যালয় সবচেয়ে বড়। মহানগর অঞ্চল জুড়ে এর পাঁচটি ক্যাম্পাস রয়েছে। বর্তমানে এটি সোসাইটি অফ দি ডিভাইন ওয়ার্ডের নেতৃত্বে রয়েছে। ফিলিপাইন সেবু বিশ্ববিদ্যালয় লাহুগের নিকটবর্তী জেলার ক্যাম্পাটাওয়ায় অবস্থিত, বর্তমানে এতে আটটি কোর্স রয়েছে এবং এর সম্প্রসারণ ও বিকাশের পরিকল্পনা চলছে।  তথ্যসূত্র  বিষয়শ্রেণী:প্রাক্তন জাতীয় রাজধানী
thumb|বাংলাদেশের ঢাকার সোনারগাঁও জনপথ রাস্তার একটি উদাহরণ রাস্তা হলো একটি নির্মিত পরিবেশে সর্বজনীন দ্বিমুখী পথ। এটি একটি শহুরে প্রেক্ষাপটে ভূমি সংলগ্ন ভবনগুলোর একটি জনসম্পদ যেখানে লোকজন অবাধে একত্রিত হতে, যোগাযোগ করতে ও চলাফেরা করতে পারে। একটি রাস্তা কাঁচার সমান স্থানের মতো সোজা হতে পারে, তবে প্রায়শই এটিকে একটি শক্ত টেকসই পৃষ্ঠ যেমন টারমাক, কংক্রিট, খোয়া বা ইট দিয়ে পাকা করা হয়। অংশগুলোকে অ্যাসফল্ট দিয়ে মসৃণ করা যেতে পারে, রেলের সাথে জোড়া লাগানো যেতে পারে, বা অন্যথায় পথচারীহীন রাস্তা চলাচলে সাবলীলতা আনার জন্য প্রস্তুত করা যেতে পারে।  মূলত রাস্তা শব্দটির ইংরেজি শব্দ স্ট্রিট () বলতে কেবল পাকা সড়ককে () বোঝায়। রাস্তা শব্দটি এখনো মাঝেমধ্যে অনানুষ্ঠানিকভাবে সড়কের প্রতিশব্দ হিসেবে যেমন প্রাচীন ওয়াটলিং স্ট্রিটকে বোঝাতে ব্যবহৃত হয়, তবে শহরের বাসিন্দারা ও নগর পরিকল্পনাবিদরা দুটির মাঝে একটি গুরুত্বপূর্ণ আধুনিক পার্থক্য করে থাকেন: একটি সড়কের প্রধান কাজ হল পরিবহন, অন্যদিকে রাস্তা জনসাধারণের মিথস্ক্রিয়াকে সহজ করে তোলে।Dictionary. রাস্তার উদাহরণগুলোর মধ্যে রয়েছে পথচারী রাস্তা, গলিপথ, ও শহরের কেন্দ্রের রাস্তা যেখানে মাত্রাতিরিক্ত ভীড়ের কারণে সড়কের যানবাহনের পক্ষে প্রবেশ করা অসম্ভব। বিপরীতভাবে মহাসড়ক ও যানপথ এক ধরনের সড়ক হলেও কদাচিৎ সেগুলোকে রাস্তা হিসেবে উল্লেখ করা হয়ে থাকে।Road vs Street  at Using English forum.Avenue vs Street at Using English forum.   আরও দেখুন    তথ্যসূত্র    বহিঃসংযোগ    A virtual exhibition on the history of streets  AskOxford: What is the difference between a 'street' and a 'road'?  streetnote, street music Live street music and musicians from the streets of the US   Biannual exhibition of poetry and documentary about streets and traffic.  Streetsblog – News focusing on streets and street life in the modern urban landscape. (No affiliation.)  What distinguishes a street from a lane from a road from a boulevard, etc.? – An Ask Yahoo! editor's examination of the issue.  A Treatise on Highway Construction, Designed as a Text-book and Work of Reference for All who May be Engaged in the Location, Construction, Or Maintenance of Roads, Streets, and Pavements, By Austin Thomas Byrne, 1900 – Boston appears to be the first city in the United States to pave its streets, by 1663, many with pebbles.    বিষয়শ্রেণী:ধরন অনুযায়ী সড়ক
অভিনয়া (কন্নড় অভিনেত্রী) (জন্ম ১৯৭১ ) একজন ভারতীয় অভিনেত্রী যিনি প্রধানত কন্নড় চলচ্চিত্র এবং ধারাবাহিকে অভিনয় করেন। তিনি ১৯৮৪ সাল কাশীনাথ দ্বারা পরিচালিত এবং অভিনীত অনুভবা ছবিতে অভিনয় করে খ্যাতি অর্জন করেন। এই সিনেমাতে তার অভিনয়ের জন্য তিনি শ্রেষ্ঠ অভিনেত্রী বিভাগে কর্ণাটক রাজ্য চলচ্চিত্র পুরস্কার(১৯৮৩ - ৮৪ সালে) প্রাপ্ত হন।   অভিনয় জীবন  অভিনয়া শিশুশিল্পী হিসেবে তার অভিনয় জীবনে প্রবেশ করেন। তিনি শিশুশিল্পী হিসেবে ভাগ্যবন্ত, দেবথা মানুষ এবং বেঙ্কিয়া বালে ছবিতে অভিনয় করেছেন। ১৩ বছর বয়সে কন্নড় ছবি অনুভবা -তে মুখ্য নায়ইকার চরিত্রে অভিনয় করার জন্য তাকে নির্বাচন করা হয়। চলচ্চিত্রটি ব্যাপক জনপ্রিয় হয়েছিল। এই সিনেমায় অভিনয় করার জন্য ১৯৮৩ - ৮৪ সালের কর্ণাটক রাজ্য চলচ্চিত্র উৎসবে তাকে সেরা অভিনেত্রীর পুরস্কার দিয়ে সম্মানিত করা হয়। এছারাও অনুভবার জন্য তিনি তিনি ১৯৮৩ সালে সেরা অভিনেত্রী হিসাবে ফিল্মফেয়ার পুরস্কার পান।  অভিনয়া ১৯৮০ এবং ১৯৯০ এর দশক জুড়ে অনেকগুলি জনপ্রিয় কন্নড় সিনেমায় সহায়ক চরিত্রে অভিনয় করেছেন। ১৯৮৯ সালে তিনি কিন্ডারী যোগী এবং গজপতি গর্ভা‌ঙ্গা এই দুটি সিনেমায় অভিনয় করেন। ১৯৯০ সালে তিনি হাতিয়া কাণ্ড এবং ১৯৯১ সালে কল্লুর কালা সিনেমাতে অভিনয় করেছিলেন। তার অভিনীত আরও কয়েকটি উল্লেখনীয় সিনেমা হল, উর্বশী কল্যাণ (১৯৯৩), আপ্পা নানজাপ্পা মাগা গুঞ্জপ্পা (১৯৯৪), পুলিশ ডগ (২০০২) ও প্রেমিগাগি না (২০০২)।  ২০০২ এর পর তিনি তার অভিনয় জীবন থেকে সামান্য বিরতি নেন। এরপর তিনি ২০১৯ সালে 'ক্রাশ' সিনেমার মাধ্যমে বড় পর্দায় প্রত্যাবর্তন করেন।   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
হলিংদালেন একটি হল নরওয়েজীয় ভাষার স্থানীয় সংবাদপত্র, যা নরওয়ের আলে প্রকাশিত হয় এবং হালিংদাল অঞ্চলকেও কভার করে।   প্রোফাইল  হলিংদালেন ১৯৩৬ সালে প্রতিষ্ঠিত হয়েছিল।  কাগজটি বৃহত কোন মিডিয়ার মালিকানাধীন নয়।  এটি সম্প্রদায়ের সদস্য দ্বারা প্রতিষ্ঠিত হয়েছিল।  কাগজটি প্রতি সপ্তাহে তিনবার প্রকাশিত হয়  এবং এর সদর দফতর আলে অবস্থিত।  এটি আগে ব্রডশিট ফর্ম্যাটে প্রকাশিত হত এবং ১৯৯৫ থেকে এটি ট্যাবলয়েড ফর্ম্যাটে পরিবর্তিত হয়।  এই কাগজের প্রধান সম্পাদক হলেন বজর্ন টরমডসগার্ড।   ২০১৩ সালে হলিংদালেনকে স্থানীয় পত্রিকার বিভাগে ইউরোপীয় সংবাদপত্রের পুরস্কার প্রদান করা হয়েছিল।   ২০০৭ সালে হলিংদালেনের প্রচলন ছিল ১০,২১৫ অনুলিপি।     তথ্যসূত্র      বহিঃসংযোগ   দাপ্তরিক ওয়েবসাইট  বিষয়শ্রেণী:নরওয়েজীয় ভাষার সংবাদপত্র বিষয়শ্রেণী:নরওয়ের সংবাদপত্র
মোহাম্মদ আসগর আফগান (; জন্ম: ২২ ফেব্রুয়ারি ১৯৮৭) হলেন একজন প্রাক্তন আফগান ক্রিকেটার এবং আফগানিস্তান জাতীয় ক্রিকেট দলের প্রাক্তন অধিনায়ক। আসগর একজন ডানহাতি ব্যাটসম্যান এবং একজন ডানহাতি বোলার যিনি আফগানিস্তান জাতীয় ক্রিকেট দল-এর হয়ে আন্তর্জাতিক ক্রিকেট খেলে থাকেন।   খেলোয়াড়ী জীবন  আসগর ২০০৪ সালে অনূর্ধ্ব-১৭ এসিসি প্রতিযোগিতায় আফগানিস্তান হয়ে আন্তর্জাতিক আত্মপ্রকাশ করেন যেখানে তিনি সংযুক্ত আরব আমিরাত অনূর্ধ্ব-১৭ দলের বিরুদ্ধে খেলেন।Afghanistan Under-17s v United Arab Emirates Under-17s (2004) জ্যেষ্ঠ খেলোয়াড় হিসেবে আসগর ওমান জাতীয় ক্রিকেট দলের বিরুদ্ধ তালিকায় ছিলেন,Afghanistan v Oman (2004) পাশাপাশি ২০০৬ সালের এসিসি ট্রফি এবং ২০০৭ সালের এসিসি টুয়েন্টি-২০ কাপে অংশগ্রহণ করেন। বিশ্বকাপ কোয়ালিফায়ারে আসগর বারমুডা জাতীয় ক্রিকেট দলের বিরুদ্ধে আফগানিস্তানের হয়ে প্রথম শ্রেণীতে অভিষেক হয়,Afghanistan v Bermuda (2009) এবং পরবর্তীতে উক্ত টুর্নামেন্টে তিনি স্কটল্যান্ডের বিরুদ্ধে একদিনের আন্তর্জাতিক ম্যাচে অভিষেক হয়।Afghanistan v Scotland (2009)   তথ্যসূত্র    বহিঃসংযোগ     বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পশতু ব্যক্তি বিষয়শ্রেণী:কাবুল থেকে আগত ক্রিকেটার বিষয়শ্রেণী:আফগান ক্রিকেটার বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:আফগানিস্তান জাতীয় ক্রিকেট দলের অধিনায়ক বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী
মার্টিন লয়েড লাভ (; জন্ম: ৩০ মার্চ, ১৯৭৪) কুইন্সল্যান্ডের মুন্ডুবেরায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন ‘মাসল’ ডাকনামে পরিচিত মার্টিন লাভ।   শৈশবকাল  মুন্ডুবেরা স্টেট স্কুলে অধ্যয়নশেষে মুন্ডুবেরা হাই স্কুল ও টুওম্বা গ্রামার স্কুলে পড়াশোনা করেছেন মার্টিন লাভ। এরপর ১৯৯৭ সালে কুইন্সল্যান্ড বিশ্ববিদ্যালয় থেকে ফিজিওথেরাপি বিষয়ে স্নাতক ডিগ্রি সম্পন্ন করেন।   প্রথম-শ্রেণীর ক্রিকেট  ১৯৯৪-৯৫ মৌসুমে শেফিল্ড শিল্ডের চূড়ান্ত খেলায় কুইন্সল্যান্ডের পক্ষে ১৪৬ রান তুলেন। এরফলে দলটি দীর্ঘ ৬৮ বছর পর প্রতিযোগিতার শিরোপা লাভে সক্ষমতা দেখায়। ২০০২ সালে ডারহামের পক্ষে ২৫১ রানের ইনিংস খেলে রেকর্ড গড়েন। এরপর ২০০৩ সালে ২৭৩ রান তুলে এ রেকর্ডকে আরও উচ্চতায় নিয়ে যান।  অক্টোবর, ২০০৬ সালে ওয়ারউইকশায়ারের পক্ষে খেলার জন্য চুক্তিবদ্ধ হন। কিন্তু দলে যোগদানের পূর্বেই আঘাতগ্রস্ত হলে কুমার সাঙ্গাকারা তার স্থলাভিষিক্ত হন।   টেস্ট ক্রিকেট  ২০০২-০৩ মৌসুমে ইংল্যান্ড দল অ্যাশেজ সিরিজে খেলার উদ্দেশ্য নিয়ে অস্ট্রেলিয়া সফরে আসে। ২৬ ডিসেম্বর, ২০০২ তারিখে ইংল্যান্ডের বিপক্ষে টেস্ট অভিষেক ঘটে মার্টিন লাভের। অ্যাশেজ সিরিজের ৪র্থ ও টম টেস্টে যথাক্রমে ৬২*, ৬* ও ০, ২৭ রান তুলেছিলেন। এরপর বার্বাডোসে অনুষ্ঠিত একমাত্র টেস্টে ওয়েস্ট ইন্ডিজের বিপক্ষে ৩৬ ও ২ রান তুলেন। ২০০৩ সালে সফরকারী বাংলাদেশের বিপক্ষে শূন্য রান ও অপরাজিত ১০০ করেন।  ড্যামিয়েন মার্টিন আঘাত থেকে আরোগ্য লাভ শেষে দলে ফিরে আসলে মার্টিন লাভকে টেস্ট দল থেকে চলে আসতে হয়েছিল।   অবসর  ২৪ ফেব্রুয়ারি তারিখে মার্টিন লাভ ঘোষণা করেন যে ফিজিওথেরাপিকে পেশা হিসেবে গ্রহণের উদ্দেশ্যে, ২০০৮-০৯ মৌসুম শেষে ক্রিকেট থেকে অবসর গ্রহণ করবেন।  জাঙ্কশন ওভালে তিনি তার শেফিল্ড শিল্ডের শেষ খেলায় ভিক্টোরিয়ার বিপক্ষে অপরাজিত ১০৪ রানের ইনিংস খেলার পর নিজ মাঠে নিজস্ব শেষ খেলায় অপরাজিত ২১৯ রানের ইনিংস খেলে নিজেকে স্মরণীয় করে রাখেন। এরফলে নিজস্ব শেষ টেস্ট ও প্রথম-শ্রেণীর ক্রিকেটে অপরাজিত সেঞ্চুরি করে বিরল দৃষ্টান্ত গড়েন।   তথ্যসূত্র    আরও দেখুন   হ্যামি লাভ  সাইমন ক্যাটিচ  অ্যালান বর্ডার পদক  অস্ট্রেলীয় টেস্ট ক্রিকেটারদের তালিকা  ২০০৩ বাংলাদেশ ক্রিকেট দলের অস্ট্রেলিয়া সফর   বহিঃসংযোগ       বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:কুইন্সল্যান্ড ক্রিকেট অধিনায়ক বিষয়শ্রেণী:ডারহামের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:কুইন্সল্যান্ড থেকে আগত ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ বিষয়শ্রেণী:কুইন্সল্যান্ড বিশ্ববিদ্যালয়ের প্রাক্তন শিক্ষার্থী
স্থূল আঞ্চলিক উৎপাদন (জিআরপি বা GRP) হচ্ছে একটি নির্দিষ্ট সময়ে (ত্রৈমাসিক বা বার্ষিক) কোন অঞ্চল বা প্রশাসনিক বিভাগের উৎপাদিত সমস্ত চূড়ান্ত পণ্য এবং পরিষেবাদির বাজার মূল্যের একটি আর্থিক মাপকাঠি।  কোন মহানগর অঞ্চলের জিআরপি (স্থুল মহানগরীর উৎপাদন, জিএমপি) এর অর্থনীতির আকারের সার্বিক পরিমাপ।   আরও দেখুন   জিআরপি অনুসারে ইউরোপীয় মহানগরীর তালিকা  জিআরপি অনুসারে জার্মান রাষ্ট্রগুলির তালিকা  জিআরপি অনুসারে রাশিয়ান ফেডারেল বিষয়গুলির তালিকা  মাথাপিছু জিআরপি অনুসারে ইন্দোনেশিয়ার প্রদেশগুলোর তালিকা  জিডিপি অনুসারে মার্কিন যুক্তরাষ্ট্রের রাজ্য এবং অঞ্চলসমূহেরর তালিকা  স্থুল মহানগরীর উৎপাদন   বহিঃসংযোগ   UNSTATS (2010) স্থূল আঞ্চলিক উৎপাদন (জিআরপি): একটি ভূমিকা  বিষয়শ্রেণী:আঞ্চলিক অর্থনীতি বিষয়শ্রেণী:স্থূল অভ্যন্তরীণ উৎপাদন
স্টোরি অফ লাগির ২০২২ সালের মারাঠি ভাষার রোমান্স ড্রামা চলচ্চিত্র। ছবিটি রচনা এবং পরিচালনা করেছেন রোহীত রাও নরসিঙ্গ (পরিচালনা ছাড়াও তিনি ছবিটিতে প্রধান চরিত্রের অভিনয়ও করেছেন), প্রযোজনা করেছেন বিএন মেশ্রম এবং যামিনী ওয়াঘাদে। ছবিতে মুখ্য চরিত্রে অভিনয় করেছেন রহীত রাও নার্সিংয়ে, চৈতালি চাবন (তিনি এই ছবিটির মাধ্যমে চলচ্চিত্রে আত্মপ্রকাশ করেন) পার্শ্ব চরিত্রে অভিনয় করেছেন মোহন যাদব, সোমনাথ ইয়েলনুরে প্রমুখ।   অভিনয়ে    রোহীত রাও নরসিঙ্গ  চৈতালি চাবন   সঞ্জয় খাপারে  রুতুজা আন্দ্রে  মোহন যাদব  সোমনাথ ইয়েলনুরে  মিলিন্দ দস্তানে (বিশেষ ভূমিকায়)   সঙ্গীত    তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:মারাঠি ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র
ব্যবহার  {{Infobox Playwright | name             =  | native_name      =  | native_name_lang =  | image            =  | alt              =  | caption          =  | birth_name       =  | birth_date       = <!-- {{Birth date and age|YYYY|MM|DD|df=y}} --> | birth_place      =  | death_date       = <!-- {{Death date and age|YYYY|MM|DD|YYYY|MM|DD|df=y}} --> | death_place      =  | resting_place    =  | resting_place_coordinates =  | nationality      =  | ethnicity        =  | citizenship      = | education        = | alma_mater       =  | occupation       = | years_active     = | spouse           =  | partner          =  | children         =  | relations        =  | period           =  | genre            =  | ploys            =  | debut_works      =  | notable_works    =  | magnum_opus      =  | collaborator     =  | awards           =  | memorials        =  | url              = <!-- {{example.com}} --> | signature        = | signature_alt    = | signature_size   = | module           =  }}  Separate multiple values by using  or .   আরও দেখুন       নাট্যকার
এনএইচকে, যেটার পুরো নাম নিপ্পন হোসো কিয়োকাই, হচ্ছে জাপানের রাষ্ট্রীয় মিডিয়া সংস্থা। এটি একটি সংবিধিবদ্ধ সংস্থা, যেটার উদ্বোধন হয় ১৯২৪ সালে টোকিও ব্রডকাস্টিং স্টেশনের নামে। পরের সালে এটি রেডিওতে সম্প্রচার শুরু করে।  ১৯২৬ সালে টোকিও ব্রডকাস্টিং স্টেশন আর দুটি অন্যান্য রেডিও স্টেশন, যেগুলো ওসাকা আর নাগোইয়ায়, যুক্ত হয় আর নিপ্পন হোসো কিয়োকাই এর উদ্বোধন হয়। ১৯৫০ সালে জাপানের সরকার ব্রডকাস্টিং অ্যাক্ট বিধিবদ্ধ করার পর এনএইচকে কে স্বাধীন কর্পোরেশনের পরিবর্তন করা হয়, এবং এটি টেলিভিশনে সম্প্রচার শুরু করে। ১৯৬০ সালে এনএইচকে রঙিন টেলিভিশন সম্প্রচার উদ্বোধন করে।  এনএইচকে জাপানের দুটো টেরেস্ট্রিয়াল টেলিভিশন চ্যানেল চালায়, যাগুলোর নাম এনএইচকে জেনেরাল টিভি এবং এনএইচকে এডুকেশনাল টিভি। এর সাথে চারটি স্যাটেলাইট টেলিভিশন চ্যানেল এর মধ্যে দুটি আল্ট্রা এইচডি টেলিভিশন চ্যানেল, এনএইচকে বিএস ১, এনএইচকে বিএস প্রিমিয়াম, এনএইচকে বিএস ৪কে, এবং এনএইচকে বিএস ৮কে, আর তিনটি রেডিও সংস্থা চালায়। এনএইচকে এনএইচকে ওয়ার্ল্ড-জাপানের মাধ্যমে আন্তর্জাতিকভাবে সম্প্রচার করে। ১৯৬১ সালের ৩ এপ্রিলে এনএইচকের রেডিও জাপান বাংলা ভাষায় সম্প্রচার শুরু করে।   তথ্যসূত্র     বিষয়শ্রেণী:রাষ্ট্রীয় গণমাধ্যম বিষয়শ্রেণী:১৯২৪-এ প্রতিষ্ঠিত বিষয়শ্রেণী:বিজ্ঞাপন-মুক্ত টেলিভিশন নেটওয়ার্ক বিষয়শ্রেণী:জাপানি ভাষার টেলিভিশন স্টেশন বিষয়শ্রেণী:জাপানের টেলিভিশন নেটওয়ার্ক বিষয়শ্রেণী:টোকিও ভিত্তিক গণমাধ্যম কোম্পানি বিষয়শ্রেণী:পিবডি পুরস্কার বিজয়ী বিষয়শ্রেণী:জনসাধারণের অর্থায়নে পরিচালিত সম্প্রচারক বিষয়শ্রেণী:১৯৫৩-এ প্রতিষ্ঠিত টেলিভিশন চ্যানেল ও স্টেশন
থাম্ব| হেথা হাব্বা উৎসব উদযাপন করছে বডাগারা বডাগা হল ভারতের তামিলনাড়ুর নীলগিরি জেলায় বসবাসকারী একটি জাতি-ভাষাগত সম্প্রদায়। জেলা জুড়ে প্রায় ৪০০টি গ্রামে তাদের বসবাস। স্থানীয়ভাবে তারা হাট্টিস নামে অধিক পরিচিত। তারা বডাগা নামে একটি ভাষায় কথা বলে।   ইতিহাস  বডাগা নামটির অর্থ 'উত্তর', এটি পুরাতন কন্নড় ভাষার শব্দ বডাগানা থেকে এসেছে। বডাগা মৌখিক লোককথা অনুসারে, তাদের পূর্বপুরুষরা বোক্কালিগ বলে অনুমান করা হয় যারা মুসলিমদের নিপীড়ন এড়াতে মহীশূরের সমভূমি থেকে স্থানান্তরিত হয়েছিল। বডাগাদের নিয়ে প্রায় ছয় দশক ধরে গবেষণা করছেন এরকম একজন আমেরিকান নৃতত্ত্ববিদ পল হকিংসের মতে, "(বডাগা) উপজাতি তার অসম্পূর্ণ ইতিহাস সত্ত্বেও নীলগিরির মতোই আদিবাসী যেমনটা ইংরেজরা ব্রিটেনে।"   তারা তালামলাই পাহাড়ে বসবাসকারী সাত ভাইবোন থেকে এসেছে বলে দাবি করে। এই সাত ভাইয়ের বোনকে ধর্ষণের চেষ্টাকারী মুসলিম শাসকের কাছ থেকে পালিয়ে যাওয়ার পর তারা নীলগিরির বিভিন্ন স্থানে বসতি স্থাপন করে। দ্বিতীয় ভাই হেথাপ্পা যখন বাইরে কাজ করছিলেন তখন দুই টোডা তার স্ত্রীকে ধর্ষণ করে মালামাল নিয়ে যায়। তিনি দুই বায়ালুরুর সাহায্য চেয়েছিলেন, বায়লুরুরা তার দুই মেয়েকে বিয়ে দিলে তাকে সাহায্য করতে রাজি হয়েছিল। তারা টোডাদের হত্যা করেছিল এবং সেই সময়ে গ্রামের বাসিন্দারা দাবি করেছিল যে তারা বেয়ালুরস এবং বডাগা কন্যার বংশধর।   ভাষা  বডাগা ভাষা বডগা সম্প্রদায়ের কথ্য ভাষা। ভাষাটি কন্নড়ের সাথে ওতপ্রোতভাবে জড়িত। প্যারিসের ল্যাসিটোতে বিগত দুই দশক ধরে সংগৃহীত অনেক রকমের বডাগা গল্প এবং গানের সম্ভার রয়েছে।    শিক্ষা  বেশ কয়েকজন বডাগা ভারত সরকারের বিভিন্ন শাখায় কর্মরত আছেন। প্রাক্তন লোকসভা সাংসদ প্রয়াত শ্রীমতি আক্কাম্মা দেবী প্রথম বডাগা নারী যিনি কলেজ থেকে স্নাতক হন এবং ১৯৬২ থেকে ১৯৬৭ সাল পর্যন্ত নীলগিরি লোকসভা কেন্দ্রের প্রতিনিধিত্ব করেছিলেন। বেলি লক্ষ্মী রামকৃষ্ণান এমএ ছিলেন সমাজকর্মে প্রথম বডাগা নারী স্নাতকোত্তর, এবং তামিলনাড়ু রাজ্য সরকারের স্বাস্থ্য ও পরিবার কল্যাণ বিভাগের কাজে নিযুক্ত প্রথম নারী গেজেটেড কর্মকর্তা।   তফসিলি উপজাতি অবস্থা  ভারতীয় সংবিধানের অধীনে তফসিলি উপজাতির তালিকায় বডাগাদের মর্যাদা পুনরুদ্ধারের জন্য দীর্ঘদিনের দাবি রয়েছে। ১৯৩১ সালের জনশুমারি অনুসারে ব্রিটিশ রাজের সময় বডাগারা উপজাতির তালিকায় ছিল। ভারতের স্বাধীনতার পর ১৯৫১ সালের জনশুমারির সময়ও বডাগারা তফসিলি উপজাতি তালিকায় ছিল, কিন্তু পরে তাদের সরিয়ে দেওয়া হয়েছিল।   আরও দেখুন    কোডেরি   তথ্যসূত্র   বিষয়শ্রেণী:নীলগিরি জেলা বিষয়শ্রেণী:তামিলনাড়ুর সামাজিক গোষ্ঠী বিষয়শ্রেণী:দ্রাবিড় জাতি বিষয়শ্রেণী:তামিল সমাজ বিষয়শ্রেণী:ভারতের জাতিগোষ্ঠী
৬৬৬ ডেসডিমোনা নামে একটি গৌণ গ্রহও রয়েছে।  ডেসডিমোনা (ইংরেজি: Desdemona) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ১৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ৬ (ইংরেজি: S/1986 U 6)। উপগ্রহটির নামকরণ করা হয়েছে উইলিয়াম শেকসপিয়র রচিত ওথেলো নাটকের নামচরিত্র ওথেলোর স্ত্রী ডেসডিমোনার নামানুসারে। উপগ্রহটি ইউরেনাস ১০ (ইংরেজি: Uranus X) নামেও পরিচিত।  ডেসডিমোনা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৩২ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া ডেসডিমোনা সম্পর্কে কার্যত আর কিছুই জানা যায় না।  ভয়েজার ২  মহাকাশযান থেকে ডেসডিমোনাকে লম্বাটে আকারবিশিষ্ট বস্তুর ন্যায় দেখা গিয়েছিল। এটির পরাক্ষ ইউরেনাসের দিকে মুখ করে ছিল। ডেসডিমোনার ঊর্ধ্বধ লম্বিত উপগোলকের অক্ষগুলির অনুপাত ০.৬ ± ০.৩। এটির পৃষ্ঠভাগ ধূসর রঙের।  পরবর্তী ১০ কোটি বছরের মধ্যে ডেসডিমোনার সঙ্গে সম্ভবত প্রতিবেশী উপগ্রহ ক্রেসিডা ও জুলিয়েটের সংঘর্ষের একটি ঘটনা ঘটবে।   আরও দেখুন   ইউরেনাসের প্রাকৃতিক উপগ্রহ   পাদটীকা   তথ্যসূত্র   বহিঃসংযোগ   Desdemona Profile by NASA's Solar System Exploration  Uranus' Known Satellites (by Scott S. Sheppard)  বিষয়শ্রেণী:ইউরেনাসের প্রাকৃতিক উপগ্রহ ১৯৮৬০১১৩ বিষয়শ্রেণী:ওথেলো
রেবতী বীরমণি একজন ভারতীয় অ্যাথলেট, যিনি ২০২০ গ্রীষ্মকালীন অলিম্পিকে ভারতের হয়ে মিশ্রিত রিলে দলে অংশগ্রহণ করার জন্যে নির্বাচিত হয়েছেন।    রেবতীর জন্ম ভারতের তামিলনাড়ুতে। অল্প বয়সে পিতামাতাকে হারিয়ে দিদার কাছে মানুষ হন তিনি। হাই স্কুলে থাকাকালীন, তার প্রতিভা স্থানীয় দৌড় প্রশিক্ষকের নজরে আসে এবং রেবতী প্রশিক্ষণ নিতে শুরু করেন। তিনি তামিল ভাষা নিয়ে স্নাতক হন।   তথ্যসূত্র   বিষয়শ্রেণী:ভারতীয় নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:তামিলনাড়ুর মল্লক্রীড়াবিদ
শিরডি () ভারতের মহারাষ্ট্র রাজ্যের আহমেদনগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০৪ মিটার (১৬৫৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শিরডি শহরের জনসংখ্যা হল ২৬,১৬৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে শিরডি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:হিন্দু পবিত্র শহর বিষয়শ্রেণী:আহমেদনগর জেলার শহর ও নগর
কৃষ্ণকান্ত গোস্বামী, যিনি কে. কে. গোস্বামী নামে অধিক পরিচিত, একজন ভারতীয় টেলিভিশন এবং চলচ্চিত্র অভিনেতা, যিনি হিন্দি, গুজরাটি, মারাঠি, বাংলা, ভোজপুরি চলচ্চিত্র এবং টেলিভিশন ধারাবাহিকে অভিনয় করেন। তিনি ভারতের কম উচ্চতার অভিনেতাদের মধ্যে একজন।  তিনি শক্তিমান, সি.আই.ডি. সহ বিভিন্ন জনপ্রিয় টিভি ধারাবাহিক ও চলচ্চিত্রে অভিনয় করেছেন।   কর্মজীবন  গোস্বামী তার কর্মজীবন শুরু করেন জুনিয়র জি ধারাবাহিকে সহায়ক ভিলেন হিসেবে এবং তারপরে বিক্রাল অর গাবরাল-এ গাবরু/গাবরালের ভূমিকায় অভিনয় করেন। গোস্বামী স্টার প্লাস-এর শশশশ...কোই হ্যায়, শশশশ...ফির কোই হ্যায় ধারাবাহিকে গাবরুর চরিত্রে অভিনয় চালিয়ে যান। পরে তিনি শক্তিমান ধারাবাহিকে খলি/বালির ভূমিকায় এবং গুটুর গু-এ পাপ্পু মহারাজ দ্য চিফের ভূমিকায় অভিনয় করেন।   চলচ্চিত্রের তালিকা   বছর চলচ্চিত্র ভূমিকা টীকা২০০৬ভূত অঙ্কলটিঙ্গু২০০৭ঔর পাপ্পু পাস হো গায়া২০২০রাম সিং চার্লি কাট   টেলিভিশন   বছর ধারাবাহিক ভূমিকা টীকা ১৯৯৭  শক্তিমান  খলি/বলি   দ্বৈত ভূমিকা ২০০১–২০০৩  জুনিয়র জি  বোনাপার্ট  ২০০২–২০০৪  শাকা লাকা বূম বূম   ক্রিস্টাল ২০০২–২০০৩  আর্যমান – ব্রহ্মাণ্ড কা যোধা  বিভিন্ন ভূমিকা২০০২–২০০৪  শশশশ...কোই হ্যায় গাবরু (গাবরাল) ২০০৩–২০০৪  বিক্রাল ঔর গাবরাল  ২০০৩–২০০৬   শারারাত   ফুল্লু  ২০০৪  মজুবা কা অজুবা  বাগড়াম বুটা  ২০০৫  অক্কড় বক্কড় বম্বে বো  গাপ্পু'র ভাগ্নে  ২০০৭–২০০৮  শশশশ...ফির কোই হ্যায়  ২০১০–২০১৩  গুটুর গু  পাপ্পু মহারাজ ২০১৩–২০১৮  সি. আই. ডি.  ধেঁচু/ঘেটু  ২০১৫  চক্রবর্তীন অশোকা সম্রাট  বরাহমীর ২০১৫–২০১৭  সংকটমোচন মহাবলী হনুমান  অতিবল  ২০১৬–২০১৭  ভাবি জি ঘর পর হ্যায়  বিভিন্ন ভূমিকা ২০১৭  ত্রিদেবীয়াঁ  মিসাইল চোর    তথ্যসূত্র    বহিঃসংযোগ   বিষয়শ্রেণী:ভারতীয় টেলিভিশন অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম বিষয়শ্রেণী:ভারতীয় অভিনেতা বিষয়শ্রেণী:বামনত্বে আক্রান্ত অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:ভোজপুরি চলচ্চিত্র অভিনেতা বিষয়শ্রেণী:বিহারের ব্যক্তি বিষয়শ্রেণী:বিহারের অভিনেতা
সন্তোষ যোগী (২৫ জুন ১৯৭৫ - ১৩ এপ্রিল ২০১০) ছিলেন একজন ভারতীয় চলচ্চিত্র অভিনেতা ও গায়ক, যিনি ৩০টির অধিক মালয়ালম চলচ্চিত্রে অভিনয় করেছেন। তিনি ২০০৪ সালের মালয়ালম চলচ্চিত্র টু হুইলার-এ অভিনয়ের মাধ্যমে অভিনয়ে আত্মপ্রকাশ করেছিলেন। তিনি মায়াবী চলচ্চিত্রে প্রধান খলনায়কের ভূমিকায় এবং কীর্তিচক্র চলচ্চিত্রে সামরিক কর্মকর্তার ভূমিকায় অভিনয়ের জন্য সর্বাধিক পরিচিত।   জীবনী  সন্তোষ জোগী ১৯৭৫ সালের ২৫ জুন ভারতের কেরলের ইরাভিমঙ্গলমে জন্মগ্রহণ করেন। তার পিতার নাম পুরথু সেতুমাধবন এবং মাতার নাম কোমাট্টিল মালাথি আম্মা। তিনি ত্রিশূরের ব্যাসা কলেজ থেকে পড়াশোনা শেষ করেন। তিনি স্থানীয় স্টেজ প্রোগ্রামে গায়ক হিসেবে তার কর্মজীবন শুরু করেন। টু হুইলার চলচ্চিত্রের মাধ্যমে অভিনয়ে আত্মপ্রকাশের পর তিনি দুবাইতে পেশাদার গায়ক হিসেবে কাজ শুরু করেন। তিনি বেশ কয়েকটি মালয়ালম চলচ্চিত্রে খলনায়কের ভূমিকায় অভিনয় করেছেন। তিনি ২০০১ সালের ২৪ জুন জিজির সাথে বিবাহবন্ধনে আবদ্ধ হন। এই দম্পতির চিত্রলেখা ও কপিলা নামে দু'জন কন্যা সন্তান রয়েছেন।  ২০১০ সালের ১৩ এপ্রিল বন্ধুর ফ্ল্যাটে ফ্যানের সাথে ঝুলন্ত অবস্থায় সন্তোষ যোগীর মৃতদেহ পাওয়া যায়। পুলিশ জানিয়েছে যে পারিবারিক সমস্যার কারণে তিনি আত্মহত্যা করেছেন।   অভিনীত চলচ্চিত্র   বছর  চলচ্চিত্র  ভূমিকা  টীকা ২০০৫  রাজমাণিক্যম   পোনমুদিপুজায়রথু   ইরুভত্তম মানবাত্তি   ২০০৬  পুলিজনমাম   রাষ্ট্রম   বলরাম ভার্সেস থারদাস  শিবানকুট্টি  কীর্তি চক্র  হাবিলদার কিশোরী লাল  ওরুভান   ২০০৭  আলী ভাই  সেলিম বাবু  বিগ বি স্থানীয় গুন্ডা ফেলিক্স  ছোট্টা মুম্বই   মায়াবী থট্টপল্লী সুগুনন  নাজরানী   টু হুইলার  জুলাই ফোর  ফিরোজ  খাকি  বাসুদেব  ২০০৮  চন্দ্রনিলেক্কুল্লা ভাজি   মালাবার ওয়েডিং   কুরুক্ষেত্র   মুল্লা   ২০১০  পোক্কিরি রাজা  সত্য  মৃত্যুর পর মুক্তিপ্রাপ্ত অপূর্বরাগম  সেতু  মৃত্যুর পর মুক্তিপ্রাপ্ত ২০১১  ক্রিশ্চিয়ান ব্রাদার্স  এসআই জনসন  মৃত্যুর পর মুক্তিপ্রাপ্ত   তথ্যসূত্র    বহিঃসংযোগ     এমএসআই-এ সন্তোষ যোগী  বিষয়শ্রেণী:১৯৭৫-এ জন্ম বিষয়শ্রেণী:২০১০-এ মৃত্যু বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ত্রিশূর জেলার ব্যক্তি বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:ভারতীয় নেপথ্য গায়ক বিষয়শ্রেণী:২১শ শতাব্দীর ভারতীয় সঙ্গীতশিল্পী বিষয়শ্রেণী:কেরলের সঙ্গীতশিল্পী বিষয়শ্রেণী:২০১০-এ আত্মহত্যা বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:কেরলের অভিনেতা